Ekipet e shpëtimit vazhdojnë të nxjerrin njerëz nga gërmadhat në Xhoplin, Mizuri
Cikloni i para pak ditëve shkatërroi rreth 25 për qind të qytetit.
Ekipet e shpëtimit po kërkojnë nën gërmadha per viktimat e stuhisë vdekjeprurëse që ka vrarë deri tani 116 njerëz në qytetin Xhoplin të Misurit, 25% e të cilit thuajse është dëmtuar rëndë. 17 njerëz u nxorën të gjallë nga gërmadhat, ndërsa shumë të tjerë janë të lënduar. Presidenti i Shteteve të Bashkuara Barak Obama tha se do të shkojë të dielën në shtetin qendror të Misurit, për të parë nga afër situatën atje. Gjatë vizitës së tij në Londër zoti Obama tha: Zyrtarët e metereologjikës thonë se kjo është stuhia më vdekjeprurëse në historinë e Shteteve të Bashkuara në thuajse 60 vitet e fundit. Autoritet mendojnë se numri i viktimave do të jetë më i madh, duke parë mbetjet e shkatërrimeve që ka lënë pas stuhia që pati një shpejtësi ere prej 265 km në orë dhe e cila shkuli pemë, shkatërroi shtëpi e ndërtesa të tëra. Mike Gautni, banor i Xhoplinit tregon: Në dallim nga stuhitë që vranë më shumë se 300 njerëz muajin e kaluar përgjatë jugut amerikan, qyteti Xhoplin, u përfshi nga dara e një stuhie të vetme. Një stuhi e ngjashme ka ndodhur në vitin 1953 në Flint të Miçiganit, e cila shkaktoi dhe ajo 116 njerëz të vdekur sipas Shërbimit Kombëtar të Motit. Një i mbijetuar shpëtoi falë një mesazhi që nisi nga celulari i tij. Xhuli Shmit, banore e Xhoplinit thotë: Guvernatoi i Xhoplinit, Xhei Nikosn thotë se parashikohet një mot edhe më i rënduar në ditët e ardhshme. Stuhia që goditi qytetin e Xhoplin është ndër 50 stuhitë e regjistruara në rajonin e Misurit gjatë fundjavës së kaluar. Parashikuesit e motit thonë se koha e keqe mund të vazhdojë gjatë gjithë javës. Arkansasi, Kansasi, Misuri dhe Oklahoma duket se do të jenë në qendër të stuhisë sonte, ndërsa moti i keq mund të përfshijë bregun lindor të Shteteve të Bashkuara ditën e premte.